Районна избирателна комисия Враца

ПРОТОКОЛ
№ 28-НС
Враца, 07.04.2021 г.

На 07.04.2021 г. от 13.50 часа в сградата на Областна администрация – Враца, се проведе заседание на РИК Враца. Отсъстват Маргарит Маждраков, Николай Николов, Силвия Коларова и Ивайло Иванов. Налице е необходимия кворум за провеждане на заседание.

Заседанието протече по следния дневен ред:

1. Проект на решение за работно време на РИК;
2. Разни.

**Гласували дневния ред с Протоколно решение № 1: Гласували: 11, За – 11, Против – 0**

**Протоколно решение № 1 се приема.**

**По т. 1 от дневния ред се взе следното решение:**

**Проект за решение № 281-НС:** работно време на Районна избирателна комисия Враца за периода от 7 април 2021 г. до 18 април 2021 г. Докладва Боряна Стаменова - председател.

Не постъпиха други предложения за изменение или допълване на проекта за решение.

**Гласували: 11, За – 11, Против – 0**

**Решението се приема под № 281-НС.**

**2.Разни**

Председателят запозна членовете на комисията с постъпила входяща поща по време на приемането на изборните книжа в изчислителния пункт на РИК-Враца:

В РИК-Враца са постъпили два броя сигнали. Първият е получен в изчислителния пункт на РИК-Враца и е заведен в РИК-Враца с вх.№ 638 от 07.04.2021 г. от Силвия Иванова, наблюдател от „ФЕДЕРАЦИЯ НА НЕЗАВИСИМИТЕ СТУДЕНТСКИ ДРУЖЕСТВА“, че при съпоставка на сканирания протокол в СИК № 062100015 в с. Пудрия, община Криводол и числовите данни от машинното гласуване в същата секция са отчетени 7 бр. преференции за кандидат с преференция 109 и, че при нанасяне на данните в протокола на СИК, същата е допуснала техническа грешка като погрешно е отнесла тези 7 преференции на кандидат с преференция 110 като РИК-Враца не е проследила това разминаване.

Председателят предложи сигналът да бъде изпратен по компетентност на ЦИК. Протоколът е потвърден от РИК-Враца.

Вторият сигнал с вх.№ 640 от 07.04.2021 г. от Миглена Горанова, който е идентичен като текст и съдържание със сигнал с вх.№ 638 от 07.04.2021 г. и председателя предложи същият да бъде изпратен по компетентност на ЦИК.

**Гласували така направеното предложение с Протоколно решение № 2: Гласували: 11, За – 11, Против – 0**

**Протоколно решение № 2 се приема.**

Председателят докладва, че по електронната поща е постъпил сигнал от Диан Иванов с искане за повторно преброяване на бюлетините в секция № 37 в гр. Враца.

Председателят предложи сигналът да остане без разглеждане, тъй като на основание чл. 287, ал.3 от ИК не е налице нито една от хипотезите, която да налага такива действия.

Марин Връбчев допълни, че не са аргументирани причините, за които се иска това повторно преброяване.

**Гласували така направеното предложение с Протоколно решение № 3: Гласували: 11, За – 11, Против – 0**

**Протоколно решение № 3 се приема.**

Председателят докладва два сигнала за сведение: сигнал с вх.№ 642 от 07.04.2021 г. от Веселка Христова, която е адресирала сигнал до избирателна секция № 11 и сигнал от тел. 112 от Наско Начов, който е студент в гр. София и е гласувал в Студентски град.

Заседанието приключи в 14.00 часа.

Протоколчик: Председател:

Ирена Николова Боряна Стаменова

Секретар:

Мария Генова